Temeljem članka 28. Statuta Općine Zažablje („Službeni glasnik Dubrovačko-neretvanske županije“ broj 06/13) i članka 9. Odluke o proceduri naplate prihoda, obračuna i naplate dospjelih a nenaplaćenih potraživanja Općine Zažablje (Klasa:022-05/16-01/01 Urbroj: 2148-06-16-1 od 31.8.2016.godine) Općinsko vijeće Općine Zažablje na IV. sjednici održanoj dana 21.prosinca 2017.g. donosi

**O D L U K U**

**o otpisu potraživanja za komunalnu naknadu**

Članak 1.

Ovom Odlukom se uređuje otpis dospjelih, a nenaplaćenih potraživanja Općine Zažablje za 2014.godine, s naslova komunalne naknade, za koje je nastupila zastara.

Članak 2

Odobrava se otpis potraživanja s naslova komunalne naknade Općine Zažablje za 2014.godinu ukupnom iznosu od 45.740,00 kn

Članak 3.

Popis potraživanja (ime, prezime i adresa dužnika, iznos duga) koji se otpisuju sastavni je dio ove Odluke.

Članak 4.

Ova Odluka stupa na snagu osmog dana od dana objave u „Službenom glasniku Dubrovačko-neretvanske županije“.

Klasa:401-01/17-01/01

Urbroj:2148-06-17-1

Mlinište, 21.prosinca 2017 godine

Predsjednik:

Ivan Vidović,v.r.

REPUBLIKA HRVATSKA

DUBROVAČKO-NERETVANSKA ŽUPANIJA

OPĆINA ZAŽABLJE

OPĆINSKO VIJEĆE

Obrazloženje

Sukladno članka 9. Odluke o proceduri naplate prihoda, obračuna i naplate dospjelih a nenaplaćenih potraživanja Općine Zažablje (Klasa:022-05/16-01/01 Urbroj: 2148-06-16-1 od 31.8.2016.godine a koji kaže: „otpis potraživanja vršit će se u slijedećim slučajevima: (…) kada se utvrdi da su potraživanja nenaplativa uslijed nastupanja zastare sukladno važećim zakonskim propisima, a dužnik je podnio prigovor zastare (…)“.

Prema članku 226. Zakona o obveznim odnosima (NN br. 35/05, 41/08, 125/11, 78/15): „tražbine povremenih davanja koja dospijevaju godišnje ili u kraćim razdobljima, zastarijevaju za tri godine od dospjelosti svakog pojedinog davanja“.

Rješenja za komunalnu naknadu su obveznicima dostavljena u ožujku 2013.godine te je u točci 2. rješenja stoji: „obveza komunalne naknade po rješenju teče od 1.siječnja 2014.godine i **nadalje“**

U točci 4. istog rješenja stoji : „o svakoj promjeni činjenice na kojima se temelji utvrđena obveza plaćanja komunalne naknade obveznik je dužan obavijestiti ured Općine Zažablje u roku od 15 dana oda dana nastanka promjene“.

U točci 5. istog rješenja stoji :“ u slučaju promjene Odluke o plaćanju komunalne naknade Općine Zažablje koj utječe na visinu komunalne naknade , donijeti će se novo rješenje o plaćanju komunalne naknade“.

Imajući u vidu činjenicu da proteklih godina obveznicima koji duguju komunalnu naknadu nisu slane opomene niti je pokrenuta ovrha, a uvažavajući financijske mogućnosti žitelja Općine , načelnica predlaže da se potraživanje za 2014 godinu otpiše onim obveznicima koji nisu platili obvezu, a da se za 2015,2016 i 2017 godinu obveznicima koji podmire obvezu do 31.3.2018 godine dugovanje umanji za 50% obveze.